Ο **Αθλητικός Όμιλος Μεταμόρφωση Βόλου** είναι ελληνικό αθλητικό σωματείο που δραστηριοποιείται στην πόλη του Βόλου, στο Νομό Μαγνησίας, όπου βρίσκεται και η έδρα του, το Κλειστό Γυμναστήριο «Βάκης Παρασκευόπουλος». Διατηρεί τμήματα καλαθοσφαίρισης όλων των ηλικιακών ομάδων.

Τμήμα καλαθοσφαίρισης ανδρών
----------------------------

### Ιστορική αναδρομή

Ιδρυτές του συλλόγου ήταν ο επί σειρά ετών πρόεδρός του, Απόστολος Κρεμαστάς, ο παλιός έφορος Δημήτρης Γαλάνης και ο νυν πρόεδρος Χρήστος Ντόντης.

Το 1995 ο Απόστολος Κρεμαστάς μαζί με τον Δημήτρη Γαλάνη υλοποίησαν την ιδέα τους για τη δημιουργία μιας νέας δύναμης στον χώρο του Βολιώτικου μπάσκετ. Μαζί τους ακόμη 26 άτομα ίδρυσαν τον σύλλογο. Μετά από λίγο καιρό είχε υπερπλήρεις παιδικές ακαδημίες σε όλα τα τμήματα.

Η ομάδα πήρε το όνομά της από τη συνοικία της Μεταμόρφωσης στον Βόλο, όπου κατοικούσε η πλειοψηφία εκ των ιδρυτών της και τα χρώματά της προς τιμήν της ιστορικής ομάδας μπάσκετ του Άρη Θεσσαλονίκης.

Η  Μεταμόρφωση παίρνει μέρος στο πρωτάθλημα της Γ’ ΕΣΚΑΘ την ίδια, ενώ η πρώτη διοίκηση που εξελέγη στις 28 Δεκεμβρίου του ίδιου έτους αποτελείται από τον Απόστολο Κρεμαστά στην θέση του προέδρου και τους Ηλία Βασιλείου, Δημήτριο Γαλάνη, Εμμανουήλ Φορλίδα, Ηλία Φερέζη, Δημήτρη Χασιώτη, Θόδωρο Γεωργακόπουλο, Χρήστο Ντόντη και Αλέκο Μαγαλιό.

Την αγωνιστική περίοδο 2008-09 η Μεταμόρφωση Βόλου αναδείχθηκε Πρωταθλήτρια ομάδα της Α1 Κατηγορίας Ανδρών της Ε.Σ.ΚΑ.Θ. εξασφαλίζοντας το δικαίωμα ανόδου στις διοργανώσεις εθνικής εμβέλειας.

Αγωνιζόμενη στο Πρωτάθλημα της Γ' Εθνικής Κατηγορίας κατά την περίοδο 2009-10, η ομάδα του Βόλου ολοκλήρωσε τις αγωνιστικές της υποχρεώσεις στην 9η θέση του τελικού βαθμολογικού πίνακα του 1ου Ομίλου Βορρά. Την επόμενη χρονιά, 2010-11, με βελτιωμένες επιδόσεις τερμάτισε στην 3η θέση του ίδιου ομίλου.

Ωστόσο, η άνοδος στη Β' Εθνική δεν βρισκόταν πολύ μακρυά, εφόσον ο σύλλογος την αγωνιστική περίοδο 2011-12 κατέλαβε τη 2η θέση της τελικής βαθμολογικής κατάταξης με 16 νίκες και 4 ήττες και βάσει προκήρυξης ακολούθησε το Φίλιππο Βέροιας στη μεγαλύτερη κατηγορία. Η παραμονή εκεί αποδείχθηκε βραχύβια, εφόσον η Μεταμόρφωση ολοκλήρωσε τις αγωνιστικές της υποχρεώσεις για την περίοδο 2012-13 στην 11η θέση του βαθμολογικού πίνακα με αποτέλεσμα τον υποβιβασμό της.

Η Μεταμόρφωση είχε και γυναικεία ομάδα μπάσκετ. Το 1996 αποφασίστηκε να δημιουργήσει τμήμα για γυναίκες, ωστόσο η πορεία της ήταν σύντομη καθώς λόγω προβλημάτων στελέχωσης αλλά και διάφορων άλλων εμποδίων που παρουσιάστηκαν, μετά από την συμμετοχή της σε τρία τοπικά πρωταθλήματα, σταμάτησε την δραστηριότητα του.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Μεταμόρφωση Βόλου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 11 νίκες, 12 ήττες κι ένα μηδενισμό, κατέλαβε την 8η θέση της τελικής βαθμολογίας, εκτός της ζώνης του υποβιβασμού.

Την σεζόν 2014-2015 αγωνίστηκε στην Γ' Εθνική κατηγορία, στην οποία τερμάτισε 7η στον τρίτο όμιλο και συνεχίζει στην ίδια κατηγορία.

Έδρα του συλλόγου είναι το Κλειστό Γυμναστήριο «Βάκης Παρασκευόπουλος». Καθήκοντα πρώτου προπονητή διατηρεί ο Αντώνης Μυριντζής. Το ρόστερ της Μεταμόρφωσης Βόλου για την αγωνιστική περίοδο 2013-14 συνέθεσαν οι παρακάτω αθλητές:

| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|  | Κώστας Αγκρής | 1984 | 1 | 1,82 |  |
|  | Στέργιος Γεωργαντάς | 1993 | 3-4 | 1,96 |  |
|  | Αλέξιος Γιδιώτης | 1992 | 2 | 1,85 |  |
|  | Γιώργος Διανέλος | 1989 | 4 | 2,00 |  |
|  | Νίκος Θεοχάρης | 1984 | 5 | 1,98 |  |
|  | Θωμάς Καραγεώργος | 1984 | 2 | 1,80 |  |
|  | Αντώνης Καραρήγας | 1988 | 1-2 | 1,86 |  |
|  | Ζήσης Καφάσης | 1992 | 4 | 2,00 |  |
|  | Παναγιώτης Νάνης | 1980 | 3-4 | 2,00 |  |
|  | Αντώνης Παλάσκας | 1995 | 3-4 | 1,98 |  |
|  | Παναγιώτης Παπούλιας | 1992 | 1 | 1,88 |  |
|  | Γιώργος Παρασκευάς | 1984 | 4-5 | 1,96 |  |
|  | Γιώργος Φαλαγγάρης | 1993 | 2 | 1,82 |  |
|  | Αντώνης Μυριντζής |  | Προπονητής |  |  |
| *Δεδομένα: Μάιος 2014* |

Παραπομπές
----------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  «Ο Χρ. Ντόντης νέος πρόεδρος στη Μεταμόρφωση» Αρχειοθετήθηκε 2013-10-06 στο Wayback Machine. άρθρο στον ιστότοπο Argo-sports.blogspot.gr, 13 Ιουλίου 2013.
2. ↑  «20 Χρόνια Α.Ο. Μεταμόρφωση Βόλου, MegnesiaSports.gr». Αρχειοθετήθηκε από το πρωτότυπο στις 31 Μαΐου 2015.
3. ↑  «Ένωση Σωματείων Καλαθοσφαίρισης Θεσσαλίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2 3 4 5 6  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «1ος: Ανέβηκε η Μεταμόρφωση Βόλου» Αρχειοθετήθηκε 2012-07-20 στο Wayback Machine. άρθρο στον ιστότοπο SuperBasket.gr, 13 Μαΐου 2012.
6. ↑  «Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 27 Απριλίου 2014.